tomron87/hebrew-wikipedia-sentences-corpus huggingface dataset:
הקבוצה זכתה בפעם השמינית ברציפות בבית ה-AFC מזרח (שיא NFL).
במהלך העונה איבדה ניו אינגלנד את כוכבה, הטייט-אנד רוב גרונקובסקי, בעקבות פציעה בגב.
בפלייאוף גברה הקבוצה על יוסטון טקסאנס 34–16, בגמר ה-AFC גברה על פיטסבורג סטילרס 36–17, במשחק בו בריידי מסר ל-384 יארד ו-3 טאצ'דאונים וכריס הוגאן שצורף לקבוצה בתחילת העונה סיים עם 9 תפיסות ל-180 יארד ושני טאצ'דאונים.
אטלנטה פלקונס פתחה את העונה בהפסד ביתי לטמפה ביי באקנירס 24–31, אך התאוששה ואת העונה סיימה במאזן 11–5, השני בטיבו בחטיבת ה-NFC לאחר דאלאס קאובויס.
התקפת הקבוצה הייתה הפורה ביותר בליגה, והשחקן המצטיין בעונה הסדירה היה הקוורטרבק מאט ראיין, שסיים עם שיאים אישים של 4,941 יארד ו-38 טאצ'דאונים במסירה, ו-7 חטיפות (Interceptions) בלבד.
בתום העונה נבחר ראיין בפעם הראשונה ל"אול-פרו" (נבחרת העונה), לשחקן ההתקפה של העונה ול-MVP של ה-NFL.
בפלייאוף גברה אטלנטה 36–20 על סיאטל סיהוקס, ובגמר ה-NFC ניצחה את גרין ביי פאקרס 44–21. במשחק זה מסר ראיין ל-4 טאצ'דאונים ול-392 יארד, וכן השיג טאצ'דאון אחד בריצה.
הווייד-רסיבר חוליו ג'ונס השיג במשחק 180 יארד בתפיסה ושני טאצ'דאונים.
הרבע הראשון של המשחק הסתיים ללא נקודות.
בפתיחת הרבע השני עלתה אטלנטה ליתרון ראשון לאחר שאיבוד כדור של לגארט בלאנט מניו אינגלנד הוביל לטאצ'דאון של דוונטה פרימן.
בדרייב הבא של אטלנטה היא הגדילה את היתרון ל-14–0 עם מסירה של מאט ראיין לטאצ'דאון של אוסטין הופר.
2:21 דקות לסיום המחצית חטף רוברט אלפורד מאטלנטה מסירה של טום בריידי והשיג טאצ'דאון שהעלה את קבוצתו ליתרון 21–0. ניו אינגלנד לא הצליחה להשיג טאצ'דאון בדרייב האחרון ונאלצה להסתפק בשער שדה וירידה למחצית בפיגור 3–21.
בפתיחת המחצית השנייה מסר ראיין לטאצ'דאון של טווין קולמן ואטלנטה עלתה ליתרון השיא שלה 28–3, 8:31 דקות לסיום הרבע השלישי.
ניו אינגלנד הצליחה להשיג טאצ'דאון ראשון לאחר מסירה של בריידי לג'יימס וייט, אך הבועט של הפטריוטס פספס את נקודת הבונוס והרבע השלישי הסתיים ביתרון 28–9 לאטלנטה.
ברבע האחרון צימקה ניו אינגלנד את התוצאה ל-28–12 לאחר שער שדה.
3:31 דקות לסיום המשחק הוביל בריידי דרייב של 91 יארד, במהלכו תפס ג'וליאן אדלמן מסירה של 27 יארד באחת התפיסות הגדולות ביותר בתולדות הסופרבול.
הדרייב הסתיים בריצה לטאצ'דאון של ג'יימס וייט 57 שניות לסיום המשחק, ובריידי מסר לאמנדולה לשתי נקודות הבונוס ולשוויון 28–28.
לראשונה בתולדות הסופרבול הגיע המשחק להארכה.
ניו אינגלנד זכתה בהטלת המטבע ובחרה לקבל את הכדור להתקפה.
בריידי הוליך את הקבוצה לדרייב של 75 יארד שהסתיים בטאצ'דאון שלישי במשחק של ג'יימס וייט וניצחון מיידי 34–28. הייתה זו החזרה הגדולה ביותר מפיגור בהיסטוריה של הסופרבול.
ל-MVP של המשחק נבחר טום בריידי שהיה לקוורטרבק הראשון בתולדות הליגה שזוכה בחמש אליפויות ולראשון שזוכה ארבע פעמים בתואר ה-MVP.
ניו אינגלנד פטריוטסאטלנטה פלקונסניסיונות ראשונים 3717יארדים בריצה 104104ניסיונות ריצה2518יארדים לריצה4.25.8ניסיונות והשלמות מסירה 43/6317/23סאקים (איבוד יארדים בגינם) 5 (24) 5 (44)אינטרספשנים 10יארדים במסירה 442240סך הכל יארדים 546344השמטות ואיבודים מהשמטות 1-11-1עבירות (יארדים כעונש) 4 (23) 9 (65)זמן אחזקת כדור 40:3123:27 איבודי כדור 21
אטלנטה פלקונס - מסירהניסיונותהשלמותיארדיםטאצ'דאוניםאינטרספשניםמאט ראיין23 1728420 אטלנטה פלקונס - ריצהנשיאותיארדיםממוצעטאצ'דאוניםמרחק שיאדוונטה פרימן11756.8 137טווין קולמן7294.1 09אטלנטה פלקונס - תפיסהתפיסותיארדיםממוצעטאצ'דאוניםמרחק שיאחוליו ג'ונס48721.8 027טיילור גבריאל376 25.3035דוונטה פרימן246 23.0 039אוסטין הופר33219 119מוחמד סאנו225 12.5 013פטריק דימרקו212 6.0 010טווין קולמן16 6.0 16
בסופרבול LI נקבעו שיאים אישים רבים בהם:
טום בריידי מניו אינגלנד קבע שיא ליארדים במסירה (466), שיא במסירות (62) ושיא במסירות שהושלמו (43).
ג'יימס וייט מניו אינגלנד קבע שיא של 14 תפיסות, קבע שיא נקודות (20), שיא יארדים בתפיסה לראנינג בק (110) והשווה את שיא הטאצ'דאונים במשחק (3)
גריידי ג'ארט מאטלנטה קבע שיא של 3 הפלות קוורטרבק (סאק)
המשחק שודר בארצות הברית ברשת FOX.
צוות השידור כלל את השדרן הראשי ג'ו בק, הפרשן טרוי אייקמן ושדרני הקווים ארין אנדרוס וכריס מיירס.
השידור זכה לרייטינג של 45.3%, צפו בממוצע 113.8 מיליון אמריקאים וברגעי השיא בהארכה 117.7 מיליון צופים.
בנוסף שידרה פוקס את המשחק באינטרנט במשדר בו לעוד 1.7 מיליון צופים ובספרדית בערוץ "Fox Deportes" במשדר בו צפו 650,000.
זמן פרסום נמכר בסכום שיא של מעל 5 מיליון דולר ל"ספוט" (30 שניות).
לראשונה שודר במהלך הסופרבול תשדיר פרסומת בשידור חי עבור חטיף "סניקרס", כמו כן חברת יונדאי שידרה פרסומת בבימויו של פיטר ברג שצולמה במהלך המשחק בבסיס צבא ארצות הברית בפולין.
את המנון ארצות הברית שר זמר הקאנטרי לוק בריאן.
את השיר "America the Beautiful" ביצעו שלוש ממשתתפות המחזמר "המילטון".
לביצוע מופע המחצית נבחרה הזמרת ליידי גאגא, שפתחה את המופע בביצוע השירים "God Bless America" ו-"This Land Is Your land" כאשר היא על גג האצטדיון והשמיים מוארים באמצעות 300 רחפנים שדימו כוכבים.
בסיום השיר זינקה לתוך המגרש בעודה תלויה בכבלים ובהמשך המופע ביצעה בעזרתם פעלולים אקרובטים באוויר.
במופע צפו מעל 117.5 מיליון אמריקאים והיה זה למופע המחצית השני בכמות הצפיות בכל הזמנים.
במשחק התארח סגן נשיא ארצות הברית מייק פנס, את הטלת המטבע המסורתית לפני המשחק ביצעו נשיא ארצות הברית לשעבר ג'ורג' הרברט ווקר בוש ורעייתו ברברה בוש.
המשחק זכה בפרס ESPY למשחק הטוב ביותר של השנה.
גנבת החולצה של טום בריידי
לאחר המשחק נגנבה מחדר ההלבשה של ניו אינגלנד פטריוטס, חולצת המשחק של טום בריידי, ששווייה הוערך בכחצי מיליון דולר.
משטרת יוסטון פתחה בחקירה, נתנה למקרה עדיפות לאחר שסיווגה אותו כמקרה פשיעה חמור וסגן מושל טקסס ביקש את עזרת סוכנות אכיפת החוק טקסס ריינג'רס באיתור הגנב.
לאחר חקירה ממושכת ומעבר על צילומים של גופי תקשורת שונים באזור המתחם, נפל החשד על איש תקשורת מאחד העיתונים הגדולים במקסיקו שהסתובב במתחם.
במבצע משולב של ה-FBI, ביטחון ליגת ה-NFL, משטרת מקסיקו וגורמים נוספים, אותרה החולצה לאחר 43 ימים במקסיקו.
יחד עמה אותרה גם חולצת המשחק אותה לבש בריידי בניצחון קבוצתו בסופרבול XLIX וכן קסדת המשחק של וון מילר מקבוצת דנוור ברונקוס שנגנבה לאחר סופרבול 50.
סופרבול LII הוא משחק פוטבול שהתקיים ב-4 בפברואר 2018, בין פילדלפיה איגלס, אלופת חטיבת ה-NFC לניו אינגלנד פטריוטס, אלופת חטיבת ה-AFC בליגת ה-NFL.
בנק במיניאפוליס שבמינסוטה ושודר ברשת NBC.
במשחק ניצחה פילדלפיה איגלס 41–33 וזכתה בסופרבול הראשון בתולדותיה.
במאי 2014 נבחרו מיניאפוליס ואצטדיון יו.
הייתה זו הפעם השנייה שהעיר אירחה את משחק הסופרבול, לאחר סופרבול XXVI ב-1992.
סופרבול LII חותם את עונת 2017 בליגת ה-NFL.
לסופרבול העפילו אלופת חטיבת ה-AFC ניו אינגלנד פטריוטס בפעם העשירית בתולדותיה (שיא NFL) ואלופת חטיבת ה-NFC, פילדלפיה איגלס בפעם השלישית בתולדותיה.
שתי הקבוצות סיימו את העונה ראשונות בחטיבות שלהן עם מאזן של 13–3. הקבוצות נפגשו בעבר בסופרבול XXXIX בו ניצחה ניו אינגלנד.
פילדלפיה איגלס פתחה את העונה עם מאזן של 11–2 והייתה הקבוצה הראשונה שהבטיחה את ראשות הבית והעפלתה לפלייאוף.
במחזור ה-14 נפצע קוורטרבק הקבוצה קרסון ואנץ והושבת עד תום העונה.
ואנץ, בעונתו השנייה בליגה, היה עד פציעתו השחקן המצטיין ב-NFL והשיג 3,296 יארד ו-33 טאצ'דאונים במסירה עם 7 אינטרספשן בלבד.
עם הקוורטרבק המחליף ניק פולס השיגה הקבוצה שני ניצחונות והפסד במחזור הסיום והצליחה לסיים את העונה במקום הראשון ב-NFC.
למרות יתרון הביתיות בפלייאוף לא הייתה הקבוצה מועמדת לניצחון במשחקה הראשון מול אטלנטה פלקונס וזאת בשל חסרונו של ואנץ.
פילדלפיה גברה במשחק על אטלנטה 15–10 והעפילה לגמר ה-NFC.
בגמר אירחה פילדלפיה את מינסוטה ויקינגס וגם הפעם לא הייתה המועמדת לניצחון.
היא הביסה את מינסוטה 38–7, במשחק בו הצטיין פולס עם 352 יארד ו-3 טאצ'דאונים במסירה.
ניו אינגלנד פטריוטס, אלופת השנה שעברה, נחשבה לפני תחילת העונה לפייבוריטית לזכייה נוספת בסופרבול.
הקבוצה התחזקה בעיקר בצד ההתקפי עם הגעת התופס ברנדין קוקס והרצים מייק גילסלי ורקס בורקהד, אך פציעה חמורה של ג'וליאן אדלמן, התופס העיקרי של הקבוצה בעונות הקודמות, פגעה בסיכויי ההצלחה.
במשחק הראשון של העונה הפסידה ניו אינגלנד בבית 27–48 לקנזס סיטי צ'יפס.
בשני המשחקים הבאים ניצחה הקבוצה, עם זאת הגנת הקבוצה הייתה החלשה בליגה, ובמחזור הרביעי הפסידה הקבוצה שוב בבית, הפעם לקרוליינה פנתרס.
בפלייאוף גברה ניו אינגלנד על טנסי טייטאנס 35–14 במשחק בו מסר טום בריידי ל-337 יארד ו-3 טאצ'דאונים.
במהלך אימון לקראת משחק גמר ה-AFC נחתך בריידי בידו הזורקת ונזקק למספר תפרים באגודלו.
אף על פי כן פתח בגמר ה-AFC מול ג'קסונוויל ג'אגוארס והוביל את ניו אינגלנד למהפך ברבע האחרון של המשחק, כולל שתי מסירות לטאצ'דאונים של דני אמנדולה וניצחון 24–20.
ניו אינגלנד פטריוטס זכתה בהטלת המטבע ובחרה להתחיל את המשחק בהגנה.
בדרייב הראשון השיגה פילדלפיה שער שדה ועלתה ליתרון 3–0. ניו אינגלנד השוותה בשער שדה משלה.
בהתקפה הבאה השיגה פילדלפיה את הטאצ'דאון הראשון במשחק, במסירה של ניק פולס לאלשון ג'פרי ועלתה ליתרון 9–3 לאחר פספוס הבעיטה לנקודת הבונוס.
בפתיחת הרבע השני החמיץ הבועט של ניו אינגלנד שער שדה, ופילדלפיה ניצלה את המצב ועלתה ליתרון 15–3 מריצה לטאצ'דאון של לגארט בלאנט, היא ניסתה מהלך של שתי נקודות בונוס אך כשלה.
ניו אינגלנד צמצמה את הפער ל-15–12 לאחר שער שדה וטאצ'דאון של ג'יימס וייט.
34 שניות לסיום המחצית החליט מאמן פילדלפיה לנסות מהלך של טאצ'דאון בניסיון הרביעי במקום להסתפק בשער שדה, במהלך הטעייה, מסר הטייט אנד טריי בורטון לטאצ'דאון של הקוורטרבק ניק פולס והקבוצות ירדו למחצית ביתרון 22–12 לפילדלפיה.
המהלך נחשב לאחד המהלכים הידועים של הקבוצה ואף קיבל את הכינוי "philly special".
עם פתיחת המחצית הראשונה הוביל בריידי את ניו אינגלנד לטאצ'דאון מהיר של רוב גרונקובסקי וצמצום הפער לשלוש נקודות, אך פילדלפיה הגיבה מיד בטאצ'דאון מצדה במסירה של פולס לקורי קלמנט.
ניו אינגלנד ובריידי צמצמו שוב את הפער עם דרייב שהסתיים במסירה לטאצ'דאון של כריס הוגאן ולתוצאה של 29–26. שער שדה של פילדלפיה בפתיחת הרבע הרביעי הגדיל את הפער לחמש נקודות.
פילדלפיה הגדילה את הפער בשער שדה ל-41–33. בהתקפה האחרונה של המשחק ניסה בריידי מסירת ייאוש ("הייל מרי") אך ללא הצלחה והמשחק הסתיים בניצחון של פילדפיה.
ל-MVP של משחק הסופרבול נבחר ניק פולס שרשם במשחק 373 יארד ו-3 טאצ'דאונים במסירה, אינטרספשן אחד, ותפיסה אחת לטאצ'דאון.
ניו אינגלנד פטריוטספילדלפיה איגלסניסיונות ראשונים 2925יארדים בריצה 113164ניסיונות ריצה2227יארדים לריצה5.1 6.1ניסיונות והשלמות מסירה 28/4929/44סאקים (איבוד יארדים בגינם) 1 (5) 0 (0)אינטרספשנים 01יארדים במסירה 500 374סך הכל יארדים 513538השמטות ואיבודים מהשמטות 1-10-0עבירות (יארדים כעונש) 1 (5) 6 (35)זמן אחזקת כדור 25:5634:04 איבודי כדור 11
במשחק נקבע שיא של יארדים במשחק NFL בעונה הסדירה או בפלייאוף.
פילדלפיה איגלס - מסירהניסיונותהשלמותיארדיםטאצ'דאוניםאינטרספשניםניק פולס43 2837331טריי בורטון 1 1110 פילדלפיה איגלס - ריצהנשיאותיארדיםממוצעטאצ'דאוניםמרחק שיאלגארט בלאנט14906.4 136ג'יי אג'איי 9576.3 026נלסון אגלור 199 09קורי קלמנט 382.7 06פילדלפיה איגלס - תפיסהתפיסותיארדיםממוצעטאצ'דאוניםמרחק שיאקורי קלמנט410025.0 155טיילור גבריאל376 25.3035דנסלון אגלור984 9.3 024אלסשון ג'פרי37324.3 134זאק ארץ 767 9.6 119טורי סמית' 549 9.8 017ניק פולס 11 1 11
טום בריידי מניו אינגלנד קבע שיא ליארדים במסירה למשחק פלייאוף (505) ושיפר את שיאי ה-NFL שהחזיק למסירות, השלמות, יארדים וטאצ'דאונים במשחקי פלייאוף ובמשחקי הסופרבול.
המשחק שודר בארצות הברית ברשת NBC, צוות השידור כלל את השדרן הראשי אל מייקלס לצד הפרשן כריס קולינסוורת' ושדרניות הקווים מישל טפויה והת'ר קוקס.
זמן פרסום נמכר בסכום שיא של 5.2 מיליון דולר ל"ספוט" (30 שניות) וזאת לעומת כ-5 מיליון דולר בסופרבול LI.
במשחק צפו בממוצע 103.4 מיליון צופי טלוויזיה בארצות הברית.
להובלת מופע המחצית נבחר ג'סטין טימברלייק.
טימברלייק הופיע בעבר בסופרבול XXXV ב-2001 עם להקת אן סינק ובסופרבול XXXVIII ב-2004 עם הזמרת ג'נט ג'קסון.
במהלך המופע נעשה מחווה לזמר פרינס, יליד מיניאפוליס.
טימברלייק ביצע את השיר "I Would Die 4 U" של פרינס כשברקע הוקרנה דמותו של פרינס המנוח מבצע את השיר, והאצטדיון הואר בסגול.
מופע המחצית נצפה על ידי 106.6 מיליון צופים בארצות הברית.
את שירת המנון ארצות הברית ביצעה פינק ולזלי אודם ג'וניור ביצע את השיר "America the Beautiful".
כחלק מהאירועים סביב המשחק, ועדת האירוח של מינסוטה ארגנה הופעות של אמנים רבים בהם סטינג, אידינה מנזל, Soul Asylum, Sounds of Blackness, ג'ניפר לופז, Imagine Dragons, קלי קלרקסון, הצ'יינסמוקרס, קייגו ואלי גולדינג.
סופר שואו-דאון (2018) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שלושת המותגים (Raw, סמאקדאון ו-205 לייב) ונערך ב-6 באוקטובר 2018, באצטדיון הקריקט של מלבורן שבמלבורן, ויקטוריה, אוסטרליה.
ברסלמניה 27, במהלך קרב ללא חוקים אנדרטייקר ניצח את טריפל H כתוצאה מהכנעה, במפגש השני ביניהם באירוע רסלמניה (המפגש הראשון ביניהם היה ברסלמניה 17 בשנת 2001, שגם בו אנדרטייקר יצא עם ידו על העליונה).
לעומת זאת, לאחר עשרה חודשים של היעדרות מן המרקע, אנדרטייקר חזר ב-30 בינואר 2012 בפרק של התוכנית Raw, ובו איתגר את טריפל H לקרב חוזר ברסלמניה 28, שלאחר מכן נודע שסוג הקרב יהיה "גיהנום בכלוב" ובנוסף לכך הקרב הוגדר בתור "סיומו של עידן".
שון מייקלס צורף לקרב בתור השופט האורח של הקרב.
באירוע, אנדרטייקר ניצח את טריפל H.
לאחר קרב זה, אנדרטייקר ומייקלס סייעו לטריפל H לצאת מן הזירה כשביחד השלושה הגיעו לאזור כניסת המתאבקים וקיבלו מחיאות כפיים ותשועות מן הקהל בעודם מחובקים.
ב-16 ביוני 2018, וינס מקמהן הודיע דרך חשבון הטוויטר שאנדרטייקר יתחרה נגד טריפל H.
השניים יפגשו פעם נוספת לקרב האחרון שלהם אחד נגד השני.
ב-20 באוגוסט, טריפל H הגיע לתוכנית Raw ודיבר על איך הוא הסכים בסופו של דבר לקרב זה.
טריפל H הגדיר את קרב זה בתור "פעם אחרונה" ודיבר על כך שהוא מוכן להוריד את החליפה והעניבה שלו וללבוש בחזרה את בגדי ההיאבקות שלו לקרב נוסף אחרון בהחלט נגד אנדרטייקר.
ב-10 באוגוסט, קרב בין ג'ון סינה לבין קווין אואנס נקבע לאירוע.
לעומת זאת, ב-21 באוגוסט, הקרב שונה לקרב זוגות בין סינה ובובי לאשלי לאואנס ואליאס.
באירוע סאמרסלאם, המיז ניצח את דניאל בריאן הודות לעזרה מצד אשתו של המיז, מאריס, אשר העבירה לו במהלך הקרב אגרופן מבלי שהשופט יראה זאת.
ב-21 באוגוסט, קרב בין בריאן לבין המיז נקבע גם כן לאירוע שייערך באוסטרליה כאשר המנצח בקרב יקבל הזדמנות להתחרות על אליפות ה-WWE בעתיד.
כמו כן, ב-21 באוגוסט, נקבע שחברי קבוצת "המגן" (דין אמברוז, רומן ריינס וסת' רולינס) יתחרו באירוע בקרב שלושה נגד שלושה.
באותו הזמן, יריביהם לא פורסמו.
"המגן" התאחדו כדי למנוע מברון סטרומן לפדות את מזוודת "כסף בבנק" שלו על ריינס ב-20 באוגוסט בתוכנית Raw.
שבוע לאחר מכן, ריינס וסטרומן התחרו ביחד נגד דולף זיגלר ודרו מקינטייר.
במהלך הקרב, ריינס ביצע תחלופה עם סטרומן שהיה אמור להיכנס אל הזירה במקומו, לעומת זאת, סטרומן חבר לצד זיגלר ומקינטייר וביחד השלושה תקפו את ריינס.
בנוסף, השלושה תקפו את אמברוז ורולינס, שהגיעו אל הזירה במטרה לעזור לריינס.
כתוצאה מכך קרב בין "המגן" לבין סטרומן, זיגלר ומקינטייר נקבע לאירוע.
המתאבקת טריש סטרטוס חזרה אל ה-WWE במהלך התוכנית Raw אשר התקיימה ב-27 באוגוסט בטורונטו, קנדה בעת מופע הנגינה של אליאס וביחד עם רונדה ראוזי הן ליוו את נטליה לקרב שלה מול אלישיה פוקס.
לאחר הקרב, התאומות בלה (ניקי בלה וברי בלה) בירכו אותה על הניצחון והודיעו שהן חוזרות להתחרות בזירה ביחד נגד ה-Riott Squad (רובי ריוט, ליב מורגן ושרה לוגאן) בתוכנית Raw אשר תתקיים ב-3 בספטמבר.
קרב שלושה נגד שלושה נקבע לאירוע הסופר שואו-דאון בין ראוזי והתאומות בלה לבין ה-Riott Squad.
באירוע סאמרסלאם, במהלך קרב על אליפות ה-WWE בין סמואה ג'ו לבין AJ סטיילס, ג'ו התגרה בסטיילס על ידי כך שהוא לא כיבד את אשתו ובתו של סטיילס, שהיו נוכחות בקהל.
סטיילס התעצבן ותקף את ג'ו בעזרת כיסא, וכתוצאה מכך ג'ו ניצח על ידי פסילה, אך עקב פסילה זו, האליפות אינה החליפה ידיים וסטיילס נשאר האלוף.
ב-24 באוגוסט, נקבע קרב חוזר בין השניים לאירוע גיהנום בכלוב ובקרב זה סטיילס הצליח להפוך את מהלך הכנעה של ג'ו להצמדה, אבל בזמן ההצמדה, המצלמות לאחר הקרב הראו שסטיילס בעצם נכנע.
לאחר הקרב, ג'ו הזועם תקף את סטיילס.
פייג' אישרה שקרב שלישי בין השניים יתקיים באירוע הסופר שואו-דאון וסוג הקרב יהיה ללא פסילות וללא ספירות חוץ.
ב-29 באוגוסט, קרב בין סדריק אלכסנדר לבאדי מרפי על אליפות ה-WWE במשקל קל נקבע לאירוע.
ב-7 באוגוסט בתוכנית סמאקדאון, הניו דיי (ביג אי וקופי קינגסטון) גברו על סזארו ושיימוס והפכו לטוענים לכתר לאליפות הזוגות של סמאקדאון נגד הבלודג'ן בראדרס (הארפר ורואן) באירוע סאמרסלאם, אך לא הצליחו לנצח ולזכות באליפות באירוע זה.
לעומת זאת, יומיים לאחר מכן בתוכנית סמאקדאון, הניו דיי גברו על הבלודג'ן בראדרס בקרב ללא פסילות וזכו באליפות הזוגות של סמאקדאון.
ב-4 בספטמבר, קרב זוגות בין הניו דיי לסזארו ושיימוס נקבע לאירוע הסופר שואו-דאון.
ב-21 באוגוסט בתוכנית סמאקדאון, פייטון רויס ניצחה את נעמי.
שבוע לאחר מכן, בילי קיי ניצחה את נעמי.
ב-4 בספטמבר בתוכנית סמאקדאון, נעמי גברה על רויס, ולאחר הקרב, The IIconics (רויס וקיי) תקפו את נעמי, עד למצב שבו המתאבקת אסקה ביצעה את חזרתה ובלמה את תקיפה זו.
כבר באותו הערב, קרב זוגות בין האייקוניות לבין אסקה ונעמי נקבע לאירוע.
קרב חוזר נקבע בין השתיים לאירוע הסופר שואו-דאון.
+ אישיויות אחרות על המסך תפקיד: שם:צוות השידורמייקל קולקורי גרייבסרנה יאנגכרוזהג'וג'ושופטיםג'ייסון איירסמייק קיודהדריק מורצ'ארלס רובינסוןרוד זאפאטה
האירוע עצמו נפתח בקרב בו נציגי קבוצת הניו דיי, קופי קינגסטון ואקסבייר וודס (שלוו לקרב על ידי ביג אי) הגנו על אליפות הזוגות של סמאקדאון נגד סזארו ושיימוס.
סיום הקרב התנהל כך שקינגסטון ווודס ביצעו מהלך משותף על סזארו כדי לנצח בקרב ולשמור על חגורות האליפות בהצלחה.
בקרב השני, בקי לינץ' הגנה על אליפות הנשים של סמאקדאון נגד שארלוט פלייר.
האחרונה ביצע על לינץ' את מהלך ההכנעה שלה, הפיגר אייט לג לוק, אך לינץ' תקפה את פלייר בזמן המהלך בעזרת חגורת האליפות, מה שהוביל לפסילת הקרב ולניצחון של פלייר.
לעומת זאת, חגורת האליפות לא יכולה להחליף ידיים כתוצאה מפסילה, לכן לינץ' נשארה האלופה.
לאחר הקרב, פלייר תקפה את לינץ', אך האחרונה הצליחה לצאת עם ידה על העליונה בתקיפה זו.
הקרב שבא לאחר מכן היה קרב זוגות בין ג'ון סינה ובובי לאשלי לבין קווין אואנס ואליאס.
במהלך הקרב, אליאס ואואנס שלטו בקרב לאחר שניטרלו את לאשלי ומנעו ממנו להכניס אל הקרב את סינה.
כשלאשלי הצליח להכניס את סינה אל הקרב, סינה ביצע את סדרת המהלכים הידועה שלו וסיים באגרוף לפניו של אליאס.
בעזרת אגרוף זה הצליח סינה להצמיד את אליאס לספירת שלוש ולהעניק לו וללאשלי את הניצחון.
לאחר הקרב, סינה דיבר במיקרופון והודה לקהל שבא לראות אותם מופיעים.
בקרב הרביעי, צמד האייקוניות (פייטון רויס ובילי קיי) התחרו מול אסקה ונעמי.
הקרב הסתיים לאחר שרויס וקיי ביצעו מהלך משותף על נעמי, ורויס הצמידה את נעמי לניצחון.
אז, AJ סטיילס הגן על אליפות ה-WWE נגד סמואה ג'ו בקרב ללא ספירות חוץ וללא פסילות.
השניים התקוטטו תחילה מחוץ לזירה לפני שהקרב החל ולאחר מכן נכנסו אל הזירה והשופט הורה לצלצל בפעמון.
סטיילס ביצע על ג'ו את מהלך המונסולט תוך כדי מעבר למהלך ה-DDT ההפוך, אך הוא לא הצליח להצמיד את ג'ו לספירה מלאה.
ג'ו ניסה לתקוף את סטיילס בעזרת כיסא, אך האחרון הצליח לחמוק מכך, לבצע במקום דרופקיק ולתקוף את ג'ו עם הכיסא.
ג'ו ניסה לבצע על סטיילס את מהלך ה-DDT על השולחן, אך סטיילס הוא זה שהצליח לבצע זאת במקום.
ג'ו ביצע את מהלך ההכנעה שלו, הקוקינה קלאץ', אך סטיילס הצליח להתחמק מהאחיזה.
לאחר מכן, סטיילס ביצע את מהלך ה-450° ספלאש על הברך הפגועה של ג'ו.
השניים נגררו שוב אל מחוץ לזירה וסטיילס ביצע את מהלך הפנומנל פורארם ממעקה הבטיחות שמסביב לאזור הזירה.
סטיילס ניסה לבצע פעם נוספת את הפנומנל פורארם, אך ג'ו הצליח לחמוק מכך ולהכניס את סטיילס אל מהלך הקוקינה קלאץ'.
הקרב הסתיים לאחר שסטיילס הכריח את ג'ו להיכנע הודות למהלך ההכנעה שלו, הקאלף קראשר.
באמצעות ניצחון זה סטיילס שמר על תואר האליפות בהצלחה.
בקרב השישי, ה-Riott Squad (רובי ריוט, ליב מורגן ושרה לוגאן) התחרו נגד התאומות בלה (ברי וניקי בלה) ואלופת הנשים של Raw, רונדה ראוזי.
הקרב הסתיים לאחר שראוזי ביצעה את נעילת הבריח גם על מורגן וגם על לוגאן בו זמנית, מה שגרם לשתיהן להיכנע באותו הזמן ולהעניק לקבוצתה של ראוזי והתאומות בלה את הניצחון בקרב.
לאחר מכן, סדריק אלכסנדר הגן על אליפות ה-WWE במשקל קל נגד יליד העיר, באדי מרפי.
מרפי ביצע סדרה של מתקפות מהירות בתחילת הקרב, אך לא הצליח להצמיד את אלכסנדר לספירת שלוש.
אחר כך, אלכסנדר ביצע את מהלך המיצ'ונוקו דרייבר ואת מהלך הסיום שלו, הלאמבר צ'ק, אך גם הוא לא הצליח לנצח בקרב.
סיום הקרב התנהל כך שמרפי ביצע על אלכסנדר את מהלך הסיום שלו, "חוק מרפי", ניצח בקרב וזכה באליפות ה-WWE במשקל קל.
אז, "המגן" (דין אמברוז, סת' רולינס ורומן ריינס) התחרו מול ברון סטרומן ואלופי הזוגות של Raw, דולף זיגלר ודרו מקינטייר.
המגן ניסו לבצע את הפאוורבומב המשולש על שולחן השדרנים בתחילת הקרב, אך מהלך זה הופסק הודות לזיגלר ומקינטייר.
ריינס ניסה לבצע על מקינטייר את "אגרוף הסופרמן", אך בטעות פגע בחברו לקבוצה, אמברוז.
המגן ניסו שוב לבצע את הפאוורבומב המשולש, הפעם על מקינטייר, אך סטרומן מנע מהם זאת.
הקרב הסתיים לאחר שאמברוז ביצע על זיגלר את מהלך הסיום שלו, דירטי דידס, ובכך העניק לקבוצת המגן את הניצחון בקרב.
בקרב הלפני האחרון, המיז התחרה מול דניאל בריאן על הזדמנות להתחרות על אליפות ה-WWE באירוע היהלום שבכתר.
בזמן שהמיז ניסה לבצע על בריאן את מהלך הסיום שלו, הסקול קראשינג פינאלי, בריאן התחמק מכך והצמיד את המיז לניצחון.
בקרב המרכזי, אנדרטייקר (שלווה לקרב על ידי קיין) התחרה נגד טריפל H (שלווה לקרב על ידי שון מייקלס) בקרב שהוגדר כ"קרב בפעם האחרונה" בין השניים.
בעת ההכרזה על המתמודדים, ג'וג'ו הודיעה שסוג הקרב שונה לקרב ללא פסילות, זאת מכיוון שטריפל H נמצא בתפקיד ניהולי והוא יכול לבצע החלטות ניהוליות כמו שינוי סוג הקרב.
במהלך הקרב, מייקלס וקיין התערבו כל אחד לצידו הוא.
הקרב הסתיים בניצחון של טריפל H לאחר שהוא הכה בעזרת פטיש את אנדרטייקר, שספג לאחר מכן את בעיטת הסוויט צ'יין מיוזיק ממייקלס ואז את מהלך הסיום של טריפל H, הפדיגרי.
לאחר הקרב, אייץ' הושיט יד לעבר אנדרטייקר כאות כבוד וביחד הארבעה חגגו בזירה לאור תשואות מהקהל ושלל זיקוקים מסביב לאצטדיון.
לאחר זמן מה, אנדרטייקר וקיין תקפו את טריפל H ושון מייקלס והאירוע הסתיים לאחר שאנדרטייקר ביצע את מהלך הטומבסטון על טריפל H ואת מהלך הצ'וקסלאם על מייקלס על שולחן השדרנים.
סופרבול LIII הוא משחק הסופרבול ה-53 שהתקיים ב-3 בפברואר 2019, בין לוס אנג'לס ראמס, אלופת חטיבת ה-NFC לניו אינגלנד פטריוטס, אלופת חטיבת ה-AFC בליגת ה-NFL.
המשחק התקיים באצטדיון מרצדס-בנץ באטלנטה שבג'ורג'יה ושודר ברשת CBS.
במשחק ניצחה ניו אינגלנד פטריוטס 13–3 וזכתה בתואר בפעם השישית בתולדותיה.
ל-MVP של משחק הסופרבול נבחר ג'וליאן אדלמן.
ב-24 במאי 2016 נבחרה אטלנטה לארח את המשחק באצטדיון מרצדס-בנץ המשמש את קבוצת אטלנטה פלקונס.
העיר אירחה בעבר שני משחקי סופרבול באצטדיון ג'ורג'יה דום, סופרבול XXVIII ב-1994 וסופרבול XXXIV ב-2000.
באצטדיון התארחו 70,081 צופים, כשהיחס בין אוהדי הפטריוטס לאוהדי הראמס הוערך ב-4–1 לטובת הקבוצה מניו אינגלנד.
סופרבול LIII חתם את עונת 2018 בליגת ה-NFL.
לסופרבול העפילו אלופת חטיבת ה-AFC ניו אינגלנד פטריוטס בפעם ה-11 בתולדותיה (שיא NFL) ואלופת חטיבת ה-NFC, לוס אנג'לס ראמס בפעם הרביעית בתולדותיה.
שתי הקבוצות סיימו את העונה במקום השני בחטיבות שלהן, לוס אנג'לס ראמס עם מאזן של 13–3 וניו אינגלנד פטריוטס עם מאזן של 11–5. הקבוצות נפגשו בעבר בסופרבול XXXVI בו ניצחה ניו אינגלנד.
לוס אנג'לס ראמס שהודחה בעונת 2017 בסיבוב הראשון של הפלייאוף, התחזקה בתחילת העונה בחוליית ההגנה עם החתמתו של שחקן ההגנה אינדמיקן סו, החתמתו לטווח ארוך של כוכב הקבוצה ארון דונלד על חוזה שיא ב-NFL לשחקן הגנה והבאתם בטרייד של הקורנרבקים מרקוס פיטרס מקנזס סיטי צ'יפס ואקיב טאליב מדנוור ברונקוס.
בצד ההתקפי הוסיפה הקבוצה לסגל את התופס ברנדין קוקס מניו אינגלנד פטריוטס תמורת בחירת סיבוב ראשון בדראפט.
הקבוצה פתחה את העונה במאזן של 8–0 בטרם הפסידה בחוץ לניו אורלינס סיינטס, וסיימה אותה במאזן של 13–3 ובמקום השני בחטיבת ה-NFC לאחר ניו אורלינס.
במהלך העונה הצטיין הראנינג בק טוד גורלי ששיחק ב-14 מתוך 16 המשחקים, עם 17 טאצ'דאונים ו-1,251 יארד בריצה, ו-580 יארד ו-4 טאצ'דאונים בתפיסה.
בהגנה הוביל דונלד את הליגה עם 20.5 סאק ונבחר בפעם השנייה ברציפות בתואר שחקן ההגנה של העונה.
בפלייאוף גברה לוס אנג'לס בבית על דאלאס קאובויס 30–22 ובגמר ה-NFC ניצחה בחוץ את ניו אורלינס סיינטס 26–23 לאחר הארכה, במשחק שהעיבה עליו החלטת שופטים שגויה שמנעה מניו אורלינס ניצחון כמעט ודאי.
מאמן הקבוצה בשנתו השנייה, שון מקווי, היה למאמן הצעיר שאימן בסופרבול, בגיל 33.
ניו אינגלנד פטריוטס העפילה לסופרבול בפעם הרביעית בחמש השנים האחרונות ובפעם ה-11 בתולדותיה, שיפור של שיא הליגה שקבעה בעונה קודמת.
את העונה סיימה במאזן 11–5 וסיימה ראשונה בבית AFC מזרח בפעם העשירית ברציפות, ושנייה בחטיבת ה-AFC לאחר קנזס סיטי צ'יפס.
בפלייאוף גברה הקבוצה בבית על לוס אנג'לס צ'רג'רס 41–28 ובגמר ה-AFC ניצחה בחוץ את קנזס סיטי צ'יפס 37–31 לאחר הארכה.
לוס אנג'לס ראמס זכתה בהטלת המטבע ובחרה להתחיל את המשחק בהגנה.
מיד בתחילת המשחק נחטפה מסירתו של הקוורטרבק טום בריידי והכדור עבר לראמס.
שתי הקבוצות לא הצליחו להשיג נקודות ברבע הראשון, כולל החטאת בעיטה שדה של הפטריוטס מ-46 יארד.
ברבע השני הבקיעה ניו אינגלנד שער שדה מ-39 יארד והקבוצות ירדו למחצית ביתרון 3–0 לפטריוטס.
ברבע השני השוותה לוס אנג'לס את התוצאה עם שער שדה מ-53 יארד.
הרבע האחרון התאפיין בהמשך תצוגה הגנתית חזקה של ניו אינגלנד.
הפטריוטס עלו ליתרון 10–3 7:00 דקות לסיום המשחק לאחר דרייב שכלל מספר מסירות מוצלחות של בריידי לג'וליאן אדלמן ולרוב גרונקובסקי וטאצ'דאון של הראנינג בק סוני מישל.
בסדרת המהלכים הבאה מסר הקוורטרבק של הראמס ג'ראד גוף לאינטרספשן של סטפון גילמור, 4:17 דקות לסוף המשחק.
ניו אינגלנד הגדילה את היתרון ל-13–3 עם שער שדה מ-41 יארד, 1:12 דקות לסיום, שחתם את תוצאת המשחק.
הגנת הפטריוטס ששמרה את הראמס על 3 נקודות בלבד, המספר הנמוך ביותר בתולדות הסופרבול, ורק 9.1% ממוצע הנקודות של הראמס לאורך השנה, זכתה לשבחים רבים ותוארה כתצוגה ההגנתית הטובה ביותר במשחקי הסופרבול.
ל-MVP של משחק הסופרבול נבחר ג'וליאן אדלמן שרשם במשחק 10 תפיסות ל-141 יארד ועוד ריצה אחת ל-8 יארד.
ניו אינגלנד פטריוטס זכתה בתואר השישי בתולדותיה והשוותה את שיא הזכיות של פיטסבורג סטילרס.
ביל בליצ'יק מאמן הפטריוטס זכה בתואר בפעם השישי והיה בכך למאמן הראשון בליגה עם כמות זו של אליפויות.
טום בריידי זכה אף הוא בפעם השישית באליפות, יותר מכל שחקן אחר בתולדות הליגה.
ניו אינגלנד פטריוטסלוס אנג'לס ראמסניסיונות ראשונים 2214יארדים בריצה 15462ניסיונות ריצה3218יארדים לריצה4.8 3.4ניסיונות והשלמות מסירה 21/3519/38סאקים (איבוד יארדים בגינם) 1 (9) 4 (31)אינטרספשנים 11יארדים במסירה 253 198סך הכל יארדים 407260השמטות ואיבודים מהשמטות 0-10-1עבירות (יארדים כעונש) 3 (20) 9 (65)זמן אחזקת כדור 33:1026:50 איבודי כדור 11
במשחק נקבע שיא שלילי של מספר נקודות בסופרבול.
לוס אנג'לס ראמס - מסירהניסיונותהשלמותיארדיםטאצ'דאוניםאינטרספשניםג'ראד גוף38 1922901 לוס אנג'לס ראמס - ריצהנשיאותיארדיםממוצעטאצ'דאוניםמרחק שיאטוד גרלי10353.5 016סי ג'יי אנדרסון 7223.1 05רוברט וודס155 05לוס אנג'לס ראמס - תפיסהתפיסותיארדיםממוצעטאצ'דאוניםמרחק שיאברנדין קוקס812015.0 024רוברט וודס570 14.0018ג'וש ריינולדס328 9.3 011סי ג'יי אנדרסון 2126 09טוד גרלי 11- 1- 01-
המשחק שודר בארצות הברית ברשת CBS, צוות השידור כלל את השדרן הראשי ג'ים נאנז לצד הפרשן טוני רומו.
הרייטינג שנרשם בארצות הברית היה 41.1, הנמוך ביותר מאז 2005.
זמן פרסום נמכר בסכום של בין 5.1 ל-5.3 מיליון דולר ל"ספוט" (30 שניות).
לביצוע מופע המחצית נבחרה להקת מארון 5 שאירחה את הראפרים טרוויס סקוט וביג בוי.
הלהקה ביצעה במהלך המופע את להיטיה: Harder to Breathe, This Love,
את המנון ארצות הברית ביצעה זמרת הנשמה ילידת אטלנטה, גלדיס נייט.
במהלך החודשים הקודמים לאירוע, נשמעו קריאות ועצומות מרחבי העולם לניגון השיר "Sweet Victory", זאת כדי לכבד את הליכתו לעולם של סטיבן הילנבורג, אשר בסדרה המפורסמת אותו יצר בובספוג מכנסמרובע ניגנו את אותו השיר במעין מופע מחצית של משחק פוטבול.
במהלך המופע של מארון 5, בוצעה מחווה קצרה לבובספוג מכנסמרובע, אך לא בוצע השיר עצמו.
סופר שואודאון (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-7 ביוני 2019, באצטדיון הבינלאומי "המלך עבדאללה" שבג'דה, ערב הסעודית.
האירוע היה האירוע השני בסדרת אירועי סופר שואודאון והשלישי תחת הסכם עשר השנים של ה-WWE בערב הסעודית, שנקרא "החזון הסעודי 2030".
בקרב המרכזי, אנדרטייקר ניצח את גולדברג, במפגש הראשון בין השניים אי פעם.
עוד ברשימת הקרבות, סת' רולינס ניצח את ברון קורבין ושמר על האליפות האוניברסלית, שיין מקמהן ניצח את רומן ריינס, וקופי קינגסטון ניצח את דולף זיגלר ושמר על אליפות ה-WWE.
בנוסף, האירוע כלל את קרב הבאטל רויאל הגדול ביותר בתולדות ה-WWE, שהכיל 51 משתתפים, למרות שתוכנן במקור להכיל 50 משתתפים.
בקרב זה ניצח מנסור, מתאבק מתחיל ב-WWE, יליד ערב הסעודית אשר חתם על חוזה בחברה באירוע הרויאל ראמבל הגדול ביותר בשנת 2018 והופיע מאז בעיקר ב-NXT ו-NXT UK.
בדומה לשני האירועים הקודמים של ה-WWE בערב הסעודית שנקראו הרויאל ראמבל הגדול ביותר והיהלום שבכתר (שניהם התקיימו בשנה החולפת), מספר מתאבקי WWE לא הורשו או סירבו להשתתף באירוע עקב קיום האירוע בערב הסעודית.
ג'ון סינה ודניאל בריאן סירבו בעבר להשתתף באירוע היהלום שבכתר עקב רצח העיתונאי הסעודי, ג'מאל ח'אשוקג'י, בידי סוכנים סעודים בקונסוליה באיסטנבול, והמשיכו לסרב להשתתף גם באירוע סופר שואודאון.
סמי זיין, שבעבר לא הורשה להתחרות באירוע הרויאל ראמבל הגדול ביותר עקב מוצאו הסורי והיחסים בין סוריה לבין ערב הסעודית, לא הורשה גם להתחרות באירוע סופר שואודאון.
קווין אואנס סירב גם הוא להשתתף באירוע סופר שואודאון כדי לתמוך בחברו, סמי זיין.
אואנס היה אמור להתחרות על אליפות ה-WWE נגד קופי קינגסטון באירוע, מה שהוביל להחלפתו בדולף זיגלר, שנעדר מפעילות מאז חודש ינואר במטרה להתמקד בקריירת הסטנד-אפ שלו.
אליסטר בלאק לא הורשה להשתתף באירוע עקב כתובות הקעקע הפרוסות על גופו שבעלות קונוטציה דתית ועלולה לפגוע בסעודים.
החלטה זו אינה ידועה אם היא הגיעה מצד ה-WWE או לאחר בקשה של רשות הספורט הסעודית.
אחד מכתובות הקעקע של בלאק היא לילית, דמות נשית מהמיתולוגיה היהודית; בראיון אשר נערך בשנת 2018, הוא הזכיר אותה כ"אישה הראשונה שמרדה נגד גן עדן.
הסיבה למרד היא למטרת שוויון בין הגבר לאישה - שזה הדבר החשוב ביותר שקיים."
עקב מעמד האישה בערב הסעודית, כל מתאבקות ה-WWE הורחקו מהשתתפות באירועי ה-WWE על אדמת ערב הסעודית.
לעומת זאת, שעות אחדות לפני קיום האירוע, דווח על כך שה-WWE ניסו להוסיף קרב נשים לרשימת הקרבות, שככל הנראה יהיה בין אלכסה בליס לנטליה.
השתיים טסו ביחד עם משלחת המתאבקים, אך הקרב לא התקיים לאחר סירוב מצד הממשלה הסעודית.
ב-13 במאי 2019, קרב בין גולדברג לאנדרטייקר נקבע לאירוע, במה שישמש כקרב הראשון בין השניים אי פעם.
הקרב האחרון של גולדברג היה באירוע רסלמניה 33, שהתקיים באפריל 2017.
עוד באותו התאריך, קרב בין טריפל H לרנדי אורטון נקבע לאירוע.
ב-21 במאי בתוכנית סמאקדאון, שודר פרומו אשר הציג את היריבות בין השניים, שהחלה בשנת 2004, כשאורטון זכה באליפות העולם במשקל כבד (כיום, אינה פעילה), שכתוצאה מכך הובילה לבגידתו של טריפל H באורטון וסילוקו של האחרון מקבוצת אבולוציה.
קרב באטל רויאל בן 50 משתתפים נקבע לאירוע, שכתוצאה מכך הפך לבאטל רויאל הגדול ביותר בהיסטוריה של ה-WWE.
ב-18 במאי, קרב בין ברון סטרומן לבין בובי לאשלי נקבע לאירוע.
ב-3 ביוני בתוכנית Raw, סטרומן ולאשלי התחרו ביניהם בקרב הורדת ידיים, שבו סטרומן ניצח.
לאחר מכן, לאשלי תקף את סטרומן בעזרת מהלך הראנינג פאוורסלאם.
ב-15 באפריל בתוכנית Raw, אנדרדה ניצח את האלוף הבין יבשתי, פין באלור, בקרב שאינו היה על התואר.
לילה לאחר מכן, באלור הועבר לסמאקדאון כחלק מהסופרסטאר שייק-אפ.
אנדרדה ביחד עם המנג'רית שלו, זלינה וגה, הועברו בחזרה לסמאקדאון שבוע לאחר מכן, ובאלור ואנדרדה נטלו חלק במסגרת קרב הכסף בבנק של הגברים באירוע כסף בבנק, שבו לבסוף אף אחד מהם לא זכה במזוודה.
אז נודע שקרב בין השניים על האליפות הבין יבשתית נקבע לאירוע בערב הסעודית.
באירוע זה, ריינס ניצח את אליאס.
לילה לאחר מכן בתוכנית Raw, ריינס, שהופיע כחלק מחוק הויילד קארד, נקטע על ידי שיין, שעדיין לא הרפה מהתקיפה של ריינס על אביו.
לאחר מכן, ריינס איתגר את שיין לקרב, שלו שיין נענה בחיוב וכתוצאה מכך הקרב ביניהם הפך רשמי לאירוע סופר שואודאון.
ב-21 במאי בתוכנית סמאקדאון, דולף זיגלר שנעדר מאז האירוע רויאל ראמבל, ערך את חזרתו המפתיעה ותקף את קופי קינגסטון.
לאחר מכן, זיגלר הסביר את הסיבה לתקיפה ואמר שהוא היה אמור להיות זה שצריך לקבל את ההזדמנות להתחרות על אליפות ה-WWE ברסלמניה 35 במקום קינגסטון.
בנוסף לכך, הוא אמר שהוא ינצח את קינגסטון ויזכה בתואר, ולאחר מכן הקרב ביניהם הפך לרשמי לערב הסעודית.
באירוע כסף בבנק, סת' רולינס ניצח את AJ סטיילס והגן בהצלחה על האליפות האוניברסלית.
לילה לאחר מכן בתוכנית Raw, ברון קורבין התלונן על כך שסטיילס קיבל הזדמנות להתחרות על האליפות האוניברסלית על פניו.
שבוע לאחר מכן, סטיילס היה אמור לקחת חלק בקרב מרובע אשר יקבע את זהות המועמד לתואר נגד רולינס באירוע סופר שואודאון, אך מנגד, פציעותיו מהקרב שלו באירוע כסף בבנק מנעו ממנו להתחרות בקרב, ולכן הוא הוחלף בקורבין, שתקף את סטיילס, כשהיה בחדר המרפאה.
קורבין ניצח את ברון סטרומן, בובי לאשלי והמיז בקרב הדחות מרובע, וכך הוא הפך לטוען לכתר.
באירוע כסף בבנק, הלוצ'ה האוס פארטי (קאליסטו, גראן מטאליק ולינסה דוראדו) הגיעו כדי להתחרות בקרב שאינו היה מתוכנן לאירוע, אך מנגד הותקפו על ידי לארס סאליבן וכתוצאה מכך הקרב לא התקיים כלל.
לילה לאחר מכן בתוכנית Raw, בזמן שלארס סאליבן היה אמור להתראיין בנושא התקיפה שלו לילה קודם על הלוצ'ה האוס פארטי, הוא נקטע על ידם.
קרב האנדיקאפ 3 נגד 1 נקבע ביניהם לאירוע סופר שואודאון.
לאחר שהועברו ל-Raw כחלק מהסופרסטאר שייק-אפ, האוסוס (ג'יי אוסו וג'ימי אוסו) פתחו ביריבות נגד הריבייבל (דאש ויילדר וסקוט דוסון).
יריבות זו התבססה בעיקר סביב כך שהאוסוס הביכו את הריבייבל במספר מקרים שונים.
ב-20 במאי בתוכנית Raw, הריבייבל ניצחו את האוסוס.
ב-5 ביוני, קרב חוזר בין הזוגות נקבע לאירוע סופר שואודאון.
+ אישיויות אחרות על המסך תפקיד: שם:צוות השידור באנגליתמייקל קולקורי גרייבסרנה יאנגצוות השידור בערביתפייסל אלמוסייבסולטן אלחרביג'וד אלדג'אניכרוזגרג המילטוןשופטיםג'ייסון איירסשון בנטמייק קיודהג'ון קוןדן אנגלרצ'ארלס רובינסוןמראייןביירון סקסטוןפאנל לפני האירועצ'ארלי קארוסודייוויד אוטונגהבת' פיניקס
המופע המקדים הכיל קרב אחד בודד, ובו האוסוס (ג'יי אוסו וג'ימי אוסו) התחרו נגד הריבייבל (דאש ויילדר וסקוט דוסון).
בסיום, ג'ימי וג'יי ביצעו על דוסון וויילדר את מהלכי הסופרקיק בהתאמה, כשלאחר מכן ביצעו את אותו המהלך ביחד על דוסון, מה שהספיק להם כדי להצמיד את דוסון ולנצח בקרב.
האירוע עצמו נפתח בקרב שבו סת' רולינס הגן על האליפות האוניברסלית נגד ברון קורבין.
לאורך הקרב קורבין התמקד בצלעות הפגועות של רולינס.
בסיום, קורבין ניסה להשתמש בכיסא רק כדי לגרום לשופט, ג'ון קון, להתערב ולעצור אותו, מה שהוביל לכך שקורבין התווכח עם השופט.
רולינס ניצל זאת לטובתו, הצמיד את קורבין לניצחון, שהקנה לו הגנה מוצלחת על התואר.
לאחר הקרב, קורבין תקף את רולינס בעזרת מהלך הסיום שלו, ה-End of Days.
לפתע, ברוק לסנר, כשבידו כיסא, התקדם אל עבר הזירה ביחד עם פול היימן כדי לפדות את מזוודת כסף בבנק שלו על רולינס כמו שהבטיח בתוכנית Raw האחרונה.
בזמן שהיימן נכנס לזירה כדי לתת לשופט את המזוודה, הוא נתקע בחבלים ומעד, מה שגרם לדעתו של לסנר להיות מוסחת.
רולינס ניצל זאת ותקף את לסנר בעזרת מכה מתחת לחגורה.
לאחר מכן, הוא תקף את לסנר עם כיסא וביצע עליו את מהלך הסיום שלו, הסטומפ, על גבי המזוודה.
בעקבות תקרית המעידה של היימן, המזוודה לא נפדתה, ולכן לסנר שמר על החוזה שבו.
אז, פין באלור, שהגיע בדמות הדמון שלו (שד) הגן על האליפות הבין יבשתית נגד אנדרדה.
בסיום, באלור ביצע על אנדרדה את מהלכי ה-1916 ואז את ה-Coup de Grâce כדי לנצח בקרב ולהגן על התואר בהצלחה.
בקרב שבא לאחר מכן, רומן ריינס התחרה נגד שיין מקמהן (שלווה לקרב על ידי דרו מקינטייר).
שיין ביצע על ריינס את מהלך החניקה המשולשת שלו, אך האחרון הצליח להניף את שיין באוויר כדי לבצע את מהלך הפאוורבומב.
לאחר מכן, שיין ביצע על ריינס את מהלך הספיר, אך לא הצליח לרשום הצמדה לספירת שלוש.
בסיום, ריינס נתן אגרוף לשיין, מה שגרם לשיין להיתקל בשופט.
בזמן שהשופט נפל, מקינטייר נכנס לזירה ותקף את ריינס בעזרת מהלך הסיום שלו, ה-Claymore, מה שאיפשר לשיין להצמיד את ריינס לניצחון.
בקרב הרביעי, לארס סאליבן התחרה נגד חברי קבוצת הלוצ'ה האוס פארטי (קאליסטו, גראן מטאליק ולינסה דוראדו) בקרב האנדיקאפ 3 נגד 1. סאליבן שלט ברוב הקרב עד שהלוצ'ה האוס פארטי התאחדו כדי לתקוף את סאליבן, מה שגרם להם להיפסל.
לאחר הקרב, סאליבן תקף את השלושה.
לאחר מכן, טריפל H התחרה נגד רנדי אורטון בקרב היחידים הראשון שלהם מאז שנת 2010. אורטון ביצע על טריפל H את מהלך הסיום שלו, ה-RKO, שלא הספיק לו כדי לנצח בקרב.
בזמן שאורטון תכנן לבצע את מהלך בעיטת הפאנט, טריפל H תפס את רגלו של אורטון וביצע עליו את מהלך הסיום שלו, הפדיגרי, אך גם הוא לא הצליח לנצל זאת כדי לנצח בקרב.
טריפל H ביצע על אורטון את מהלך ההכנעה, הקרוספייס, אך אורטון הצליח להגיע לחבל כדי לגרום להפסקת המהלך.
מחוץ לזירה, טריפל H הטיח את אורטון בשולחן השדרנים מספר פעמים.
בסיום, אורטון ביצע על טריפל H פעם נוספת את מהלך ה-RKO, שהספיק לו כדי להצמיד את טריפל H לניצחון.
בקרב שבא לאחר מכן, ברון סטרומן התחרה נגד בובי לאשלי.
לאשלי ביצע על סטרומן את מהלך הראנינג פאוורסלאם, אך לא הצליח לרשום הצמדה לספירת שלוש.
מנגד, סטרומן ביצע על לאשלי את אותו המהלך, אך גם הוא לא הצליח לנצח בקרב.
בסיום, סטרומן ביצע על לאשלי את מהלך הראנינג פאוורסלאם פעמיים אחד אחרי השני כדי לנצח בקרב.
אז, קופי קינגסטון (שלווה לקרב על ידי אקסבייר וודס) הגן על אליפות ה-WWE נגד דולף זיגלר.
קינגסטון ביצע על זיגלר את מהלך ה-S.O.S, שלא הספיק לו כדי לנצח בקרב.
סיום הקרב התנהל כך שזיגלר ביצע על וודס את מהלך הסופרקיק מחוץ לזירה ובזמן שדעתו של השופט הוסחה, וודס בעט בפניו של זיגלר, מה שאיפשר לקינגסטון לבצע עליו את מהלך הסיום שלו, "צרה בגן עדן", כדי לנצח בקרב ולהגן על התואר בהצלחה.
בקרב הלפני אחרון, תוכנן להתקיים קרב הבאטל רויאל הגדול ביותר בתולדות ה-WWE בן 50 משתתפים.
לעומת זאת, הקרב הכיל לבסוף 51 משתתפים.
בקרב זה ניצח מנסור, מתאבק מתחיל מ-NXT, יליד ערב הסעודית, שהדיח אחרון את אליאס.
הקרב המרכזי של האירוע הפגיש את אנדרטייקר וגולדברג לקרב הראשון ביניהם אי פעם.
גולדברג פתח את הקרב עם שני מהלכי ספיר, אך אנדרטייקר הצליח לקום על רגליו.
גולדברג ניסה לבצע את מהלך הספיר פעם אחת נוספת, אך אנדרטייקר התחמק וגרם לגולדברג להתנגש בעמוד הזירה, שכתוצאה מכך גרם לראשו לדמם.
אנדרטייקר ביצע על גולדברג את מהלך הסיום שלו, הטומבסטון פיילדרייבר, ולאחר מכן הצמיד אותו, לעומת זאת, גולדברג הצליח לצאת מהצמדה זו.
גולדברג ביצע את מהלך הספיר ואז את מהלך הג'קהאמר, שלא הספיקו לו כדי להצמיד את אנדרטייקר לספירת שלוש מלאה.
גולדברג ניסה לבצע את מהלך הסיום של אנדרטייקר על האחרון, אך בזמן ביצוע המהלך, שניהם נפלו.
זאת הייתה אחת מסדרת מהלכים שהתפספסו ולא בוצעו כראוי לאורך הקרב.
בסיום, אנדרטייקר ביצע על גולדברג את מהלך הצ'וקסלאם, שהספיק לו כדי לנצח בקרב.
וייד קלר מהאתר Pro Wrestling Torch הצהיר שאירוע היה בלתי מיוחד ולא שווה לצפייה, כשאף קרב לא הגיע לציון של 3 מתוך 5 כוכבים.
הקרב שקיבל את הציון הגבוה ביותר היה אורטון נגד טריפל H עם ציון של 2.75 כוכבים, שהתקבל בצורה יפה על ידי הקהל עם הסיומת הראויה, אך מצד שני היה קרב ארוך למדי.
קלר העניק לקרב על האליפות הבין יבשתית בין באלור לאנדרדה ציון של 2 כוכבים, כשתיאר את הקרב "חסר השפעה לחלוטין", בעוד שלקרב על אליפות ה-WWE בין קינגסטון לזיגלר העניק ציון של 1.5 כוכבים ואמר ש"הקרב היה מכובד, אך היה ניתן להריץ אותו".
קלר העניק לקרב המרכזי בין אנדרטייקר לגולדברג ציון של 0.75 כוכבים.
ג'סטין בראסו מהעיתון ספורטס אילוסטרייטד תיאר את האירוע כ"רשימת קרבות שלמה שלא התקרבה לרמה של רשימת הקרבות של האירוע כסף בבנק בחודש מאי", ואת המשך היחסים בין ה-WWE לערב הסעודית כ"דבר שבכלל לא נראה טוב".
בראסו הרגיש שהניצחון של שיין מקמהן באירוע היה ההחלטה הנכונה; על הקרב המרכזי הוא מתח ביקורת ש"שתי אגדות שהתקשו לספק את הסחורה", ושהאירוע הכללי כשל בסיפוק חוויית הצפייה לצופה.
ג'ייסון פאוול מהאתר Pro Wrestling Dot Net כתב ש"האירוע היה שגרתי למדי והרגיש ארוך ממה שהוא היה אמור להיות".
שש הדקות הראשונות של הקרב המרכזי היו "החליק היחיד של האירוע שהצדיק את השווי הערכי לאירוע שדומה בצורתו לרסלמניה", אך קרב זה הסתיים ב"צורה נוראית".
פאוול הדגיש שסיומת הקרב בפסילה שבה הלוצ'ה האוס פארטי נשמרו מתבוסה הייתה "מוזרה", אך מנגד הם נמחצו על ידי סאליבן רק לאחר הקרב.
פאוול תיאר את הקרב על האליפות הבין יבשתית כ"מכובד, אך נשכח".
עוד אמר שהקרב במופע המקדים לאירוע בין האוסוס לריבייבל היה "מהיר וסולידי".
מייק טדסקו מהאתר Wrestleview אמר שהאירוע היה "אירוע רגיל עם קרב מרכזי רע אשר כלל סיומת איומה".
לגבי הקרבות האחרים, טדסקו הרגיש שהבאטל רויאל היה "מעיק לגמרי" עקב הצפיפות בזירה; הקרב בין סטרומן ללאשלי היה "חסר חשיבות", הקרב בין רולינס לקורבין היה "בסיסי", אך הקרב בין באלור לאנדרדה היה "מדהים".
את הקרב בין אורטון לטריפל H תיאר כ"ארוך למדי, והיה עדיף לקצר את אורך הקרב בחצי".
הקרב המרכזי ספג ביקורות רבות.
מאט רידל מתח ביקורת על יכולותיו של גולדברג, כשקרא לו "המתאבק הגרוע ביותר בתעשייה" ו"בלתי בטוח, מסוכן ונטל לכל אחד אחר".
לעומת זאת, מתאבקי העבר מארק הנרי וריק פלייר הגנו על הקרב.
פלייר אמר שלשניהם היה קרב רע עקב העובדה שהם לא מתאבקים באופן קבוע ושגולדברג חזר מפרישה.
הנרי אמר ש"לשניהם מגיע יותר מכך", משום שגולדברג סיים את הקרב למרות זעזוע המוח שספג.
העיתונאי של Wrestling Observer Newsletter, דייב מלצר, אמר במהלך תוכנית רדיו ש"רוב האנשים ידעו שהם לא היו צריכים ללכת מלכתחילה" וחלק מהם ידעו שאיכות הכתיבה לאירוע תהיה "איומה ונוראה".
סמואה ג'ו, שהשתתף בקרב הבאטל הרויאל, אמר שהקרב היה "כאוטי" ודימה את הזירה ל"כבשן".
לאחר קרב הבאטל רויאל בן 51 משתתפים, מספר קרבות אושרו לאירוע הבא של ה-WWE, סטומפינג גראונדס.
קרבות חוזרים בין סת' רולינס לבין ברון קורבין על האליפות האוניברסלית ובין קופי קינגסטון לבין דולף זיגלר בקרב כלוב על אליפות ה-WWE הוכרזו לאירוע.
כמו גם, קרב בין רומן ריינס לבין דרו מקינטייר, וקרב חוזר מהאירוע כסף בבנק בין בקי לינץ' לבין לייסי אוואנס על אליפות הנשים של Raw.
שלושה ימים לאחר מכן בתוכנית Raw, ברון קורבין קיבל את האפשרות לבחור את השופט המיוחד לקרב החוזר שלו נגד סת' רולינס על האליפות האוניברסלית.
הריבייבל (דאש ויילדר וסקוט דוסון) והאוסוס (ג'יי אוסו וג'ימי אוסו) התחרו בקרב משולש נגד אלופי הזוגות של Raw, קורט הוקינס וזאק ריידר, על חגורות האליפות בקרב שבו הריבייבל ניצחו והפכו לאלופי הזוגות החדשים של Raw.
לארס סאליבן והלוצ'ה האוס פארטי התחרו פעם נוספת ביניהם בקרב האנדיקאפ הדחות 3 נגד 1, שבו סאליבן ניצח.
ברון סטרומן ובובי לאשלי היו חלק מקרב שלושה נגד שלושה, שבו קבוצתו של סטרומן ביחד עם המיז וריקושט ניצחה את קבוצתו של לאשלי ביחד עם סמואה ג'ו וסזארו.
בעקבות התקרית של פול היימן באירוע סופר שואודאון, הוא הצהיר שהוא וברוק לסנר לא יודיעו על הזמן שבו לסנר יפדה את מזוודת כסף בבנק שלו.
שיין מקמהן ודרו מקינטייר ערכו מסיבה לכבוד ניצחונו של שיין באירוע על רומן ריינס, כך שבמהלך החגיגות, מקינטייר הדגיש שהוא ישמיד את ריינס באירוע סטומפינג גראונדס.
בתוכנית סמאקדאון, הניו דיי (אלוף ה-WWE קופי קינגסטון, ביג אי ואקסבייר וודס) ניצחו את דולף זיגלר, קווין אואנס וסמי זיין.
עלי, שהתחרה בקרב הבאטל רויאל, תרם את הרווחים הכספיים שלו מהאירוע לארגון Charity: Water, שמטרתו לספק מי שתייה למדינות מתפתחות.
סופרבול LIV (סופרבול 54) הוא משחק פוטבול, שהתקיים ב-2 בפברואר 2020, בין סן פרנסיסקו 49', אלופת חטיבת ה-NFC לקנזס סיטי צ'יפס, אלופת חטיבת ה-AFC בליגת ה-NFL.
המשחק התקיים באצטדיון הארד רוק במטרופולין מיאמי ושודר ברשת פוקס.
במשחק ניצחה קנזס סיטי צ'יפס 31–20 וזכתה בפעם השנייה בתולדותיה בסופרבול.
ב-24 במאי 2016 בחרו בעלי הקבוצות בליגה את העיר מיאמי לארח את המשחק באצטדיון הארד רוק המשמש את קבוצת מיאמי דולפינס.
העיר ואזור דרום פלורידה אירחו בעבר 11 משחקי סופרבול, חמישה מהם באצטדיון זה.
סופרבול LIV חתם את עונת 2019 בליגת ה-NFL.
לסופרבול העפילו אלופת חטיבת ה-AFC קנזס סיטי צ'יפס בפעם השלישית בתולדותיה (ובפעם הראשונה מאז איחוד ליגת ה-NFL עם ה-AFL) ואלופת חטיבת ה-NFC, סן פרנסיסקו 49' בפעם השביעית בתולדותיה.
קנזס סיטי שהודחה בעונת 2018 בגמר ה-AFC על ידי ניו אינגלנד פטריוטס בהארכה, סיימה את העונה במאזן 12–4, השני בטיבו ב-AFC לאחר בולטימור רייבנס.
בפלייאוף גברה קנזס סיטי בבית על יוסטון טקסאנס 51–31 לאחר שכבר הייתה בפיגור 0–24 ברבע השני ובגמר ה-AFC ניצחה בבית את טנסי טייטאנס 35–24 לאחר שחזרה מפיגור של 0–10 ו-7–17.
סן פרנסיסקו סיימה במאזן הטוב ב-NFC של 13–3, זאת לאחר שבעונה קודמת סיימה במאזן של 4–12 ולא העפילה לפלייאוף.
בפלייאוף גברה הקבוצה בבית על מינסוטה ויקינגס 27–10 ובגמר ה-NFC ניצחה בבית את גרין ביי פאקרס 37–20.
סן פרנסיסקו הבקיעה שער שדה בדרייב השני של המשחק ועלתה ליתרון 3–0. קנזס סיטי עלתה ליתרון 7–3 אחרי טאצ'דאון בריצה של פטריק מהומס בסוף הרבע הראשון.
לאחר אינטרספשן של הקוורטרבק ג'ימי גארפולו מסן פרנסיסקו, השיגה קנזס סיטי שער שדה והגדילה את היתרון ל-10–3. סן פרנסיסקו השוותה לאחר טאצ'דאון של הפולבק קייל יוסצ'ק ממסירה של גארפולו.
את המחצית השנייה פתחה סן פרנסיסקו בשער שדה שהעלה אותה ליתרון 13–10, בדרייב הבא חטפה מסירה של מהומס והגדילה את היתרון ל-20–10 לאחר טאצ'דאון בריצה של רחים מוסטרט.
מסירה של מהומס נחטפה שוב בתחילת הרבע הרביעי אך סן פרניסקו לא הצליחה לנצל זאת להגדלת היתרון.
המשחק שודר ברשת פוקס וצפו בשידור בארצות הברית 99.9 מיליון איש בממוצע עם רייטינג של 41.6.
זמן פרסום נמכר במחירים של עד 5.6 מיליון דולר לספוט.
לפני פתיחת המשחק שרה יולנדה אדמס את "America the Beautiful" ודמי לובאטו ביצעה את המנון ארצות הברית.
לביצוע מופע המחצית נבחרו זמרות הפופ הלטיני שאקירה וג'ניפר לופז.
במהלך המופע אירחו גם את הזמרים ג'יי באלווין ובאד באני וכן את בתה של לופז, אמה.
סופר שואודאון (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-27 בפברואר 2020, בארנת מוחמד אבדו בשדרה שבריאד, ערב הסעודית.
האירוע היה האירוע השלישי בסדרת אירועי סופר שואודאון והחמישי תחת הסכם עשר השנים של ה-WWE בערב הסעודית, שנקרא "החזון הסעודי 2030".
בקרב המרכזי, גולדברג ניצח את "השד" בריי וויאט וכתוצאה מכך זכה באליפות האוניברסלית בפעם השנייה בקריירה, מה שסימל מנגד את הפסדו הראשון של וויאט בדמות "השד".
עוד ברשימת הקרבות, ברוק לסנר ניצח את ריקושט ושמר על אליפות ה-WWE, ביילי ניצחה את נעמי ושמרה על אליפות הנשים של סמאקדאון, במה שהיה קרב הנשים הראשון על תואר נשים כלשהו אשר נערך על אדמת ערב הסעודית, ורומן ריינס ניצח את המלך קורבין בקרב כלוב.
אנדרטייקר ערך הופעה מפתיעה, כשנכנס לקרב הגאונטלט וזכה בגביע טוויק לאחר שהדיח אחרון את AJ סטיילס.
האירוע קיבל ביקורות שליליות ומעורבות בקרב המבקרים והצופים, כשמרב הביקורת הופנתה לקרב על האליפות האוניברסלית ואליפות ה-WWE, קרב הגאונטלט, קרב הכלוב בין ריינס לקורבין וההחלטה על כך שגולדברג ניצח את וויאט.
לעומת זאת, קרבות הזוגות על אליפויות הזוגות השונות של המותגים זכו לשבחים, כשהקרב בין הניו דיי למיז וג'ון מוריסון על אליפות הזוגות של סמאקדאון הוכר כקרב הערב על ידי רוב המבקרים.
מספר כלי תקשורת ציינו את התגובה העוינת של המעריצים לאירוע, בפרט כלפי ניצחונו של גולדברג על וויאט.
האירוע השלישי, סופר שואודאון, הוכרז להתקיים ב-7 ביוני 2019 באותו האצטדיון.
אירוע זה היה האירוע השני בסדרת אירועי סופר שואודאון, כשהראשון התקיים ב-6 באוקטובר 2018 במלבורן, ויקטוריה, אוסטרליה.
באירוע הרויאל ראמבל, פרסומת שודרה שאירוע שלישי של הסופר שואודאון ייערך ב-27 בפברואר.
ארבעה ימים לאחר מכן ב-30 בינואר, העיתונאי של PWInsider.com, מייק ג'ונסון, דיווח שחבר היכל התהילה, האלק הוגאן, יערוך הופעה באירוע זה.
לאחר שה-WWE הודיעו שג'ון מוריסון, שהתאבק לאחרונה ב-WWE בשנת 2011, חתם על חוזה בארגון, הוא ערך את הופעת הבכורה המחודשת שלו ב-3 בינואר בתוכנית סמאקדאון במהלך ראיון מאחורי הקלעים, כשיצא מתא ההלבשה של המיז.
השניים איחדו כוחותיהם באופן רשמי בשבוע לאחר מכן במהלך הפינה "מיז TV", ובה מוריסון ביקר בחריפות את הקהל על כך שהפנה את גבו למיז שבוע קודם לכן, כשתקף את קופי קינגסטון לאחר הקרב ביניהם.
המיז ומוריסון החלו לנהל פיוד נגד אלופי הזוגות של סמאקדאון, הניו דיי (ביג אי וקופי קינגסטון), כשמוריסון הצליח לנצח בקרבות יחידים את קינגסטון וביג אי בשתי התוכניות שבאו לאחר מכן, בהתאמה.
ב-31 בינואר, המיז ומוריסון ניצחו בקרב מרובע את Heavy Machinery (אוטיס וטאקר), לוצ'ה האוס פארטי (לינסה דוראדו וגראן מטאליק), והריבייבל (דאש ויילדר וסקוט דוסון) כדי לקבל קרב על חגורות האליפות של הניו דיי באירוע סופר שואודאון.
אלוף ה-WWE, ברוק לסנר, החליט שהוא נכנס לקרב הרויאל ראמבל כמספר 1, משום שהוא הרגיש שאין מתחרה ראוי מספיק כדי שיתחרה מול לסנר בקרב המרכזי של רסלמניה.
ריקושט קטע אותו והצהיר על כך שהוא לא מפחד להילחם נגד לסנר, ובאותה נשימה תהה אם לסנר מפחד להילחם מולו.
בתגובה, לסנר תקף את ריקושט בעזרת מכה מתחת לחגורה והוסיף ואמר שהוא לא מפחד ממנו.
ב-3 בפברואר בתוכנית Raw, ריקושט ניצח את בובי לאשלי וסת' רולינס בקרב משולש, וכתוצאה מכך הוא השיג קרב על אליפות ה-WWE נגד ברוק לסנר באירוע סופר שואודאון.
באירוע הרויאל ראמבל, רומן ריינס ניצח את המלך קורבין בקרב ספירות בכל מקום; בנוסף לכך, שניהם השתתפו בקרב הרויאל ראמבל המסורתי, אך הם לא צלחו במשימתם.
בתוכנית סמאקדאון של אותו השבוע, ריינס והאוסוס (ג'יי אוסו וג'ימי אוסו) ניצחו את קורבין, דולף זיגלר ורוברט רוד, כשהפעם על המפסיד בקרב היה להיות מכוסה באוכל כלבים.
שבוע לאחר מכן, קורבין טען שהוא היה אמור לנצח בכל הקרבות בינו לבין ריינס, והאחרון ניצח בקרבות שלו הודות להתערבות של האוסוס.
לאחר מכן, הוא דרש קרב נוסף נגד ריינס, כשהאחרון נענה לאתגר בחיוב בתנאי שסוג הקרב ביניהם יהיה קרב כלוב.
ב-7 בפברואר בתוכנית סמאקדאון, חבר היכל התהילה של ה-WWE, גולדברג, רואיין דרך הלוויין.
הוא ציין שלאחר שצפה ברויאל ראמבל, זה גרם לו לחשוב ברצינות על חזרה לפעילות בזירה (הקרב האחרון שלו היה באירוע סאמרסלאם באוגוסט 2019).
גולדברג איתגר את דמות "השד" של וויאט לקרב על האליפות האוניברסלית, אתגר שוויאט נענה אליו בחיוב.
כתוצאה מכך, הקרב ביניהם נקבע לאירוע סופר שואודאון.
ב-10 בפברואר בתוכנית Raw, נודע שקרב גאונטלט על גביע טוויק ייערך במסגרת האירוע.
AJ סטיילס, אלוף ארצות הברית אנדרדה, בובי לאשלי, אריק רואן, R-טרות' ורוסב הוכרזו כמשתתפים בקרב.
לעומת זאת, ב-24 בפברואר בתוכנית Raw, רוסב הוסר מהקרב ומי שתפס את מקומו היה ריי מיסטריו.
במהלך קרב הרויאל ראמבל של הנשים באירוע הרויאל ראמבל, נעמי חזרה במפתיע לאחר חצי שנה של היעדרות, כשמאוחר יותר באותו האירוע, ביילי הגנה בהצלחה על אליפות הנשים של סמאקדאון נגד לייסי אוואנס.
בשבוע לאחר מכן, ביילי טענה שהיא ניצחה כל מתחרה אשר הציבו בפניה.
נעמי קטעה אותה ואמרה שהיא עדיין לא ניצחה אותה.
ב-7 בפברואר, נעמי התחרתה בקרב מרובע אשר קבע את המועמדת הבאה לתואר של ביילי, שבו כרמלה ניצחה.
שבוע לאחר מכן, ביילי הגנה בהצלחה על האליפות נגד כרמלה לאחר שהיא הצמידה את כרמלה לניצחון תוך שימוש בלתי חוקי בחבלי הזירה.
לאחר הקרב, גם כרמלה וגם נעמי תקפו את ביילי.
קרב בין כרמלה לנעמי נקבע ל-21 בפברואר, ובו נעמי יצאה עם ידה על העליונה, וכתוצאה מכך היא קיבלה הזדמנות להתחרות על התואר באירוע סופר שואודאון, מה שסימל את קרב הנשים השני אשר ייערך על אדמת ערב הסעודית בנוסף להיותו קרב הבכורה על אליפות הנשים, שעליה תתחרינה המתאבקות בערב הסעודית.
ב-17 בפברואר בתוכנית Raw, לאחר שקווין אואנס וה-Viking Raiders (אריק ואיבר) ניצחו את מרפי ו-AOP (אקאם ורזאר) בפסילה בשל התערבות של סת' רולינס, הסטריט פרופיטס (אנג'לו דוקינס ומונטז פורד) באו לעזרתם של אואנס וה-Viking Raiders, כשתקפו את מרפי, אקאם ורזאר, בזמן שרולינס נסוג לאחור.
לאחר מכן, נודע שרולינס ומרפי יגנו על אליפות הזוגות של Raw נגד הסטריט פרופיטס באירוע סופר שואודאון.
ב-26 בפברואר בתוכנית The Bump, שלושה קרבות נוספים הוכרזו לאירוע סופר שואודאון.
נקבע שיליד סעודיה ומתאבק המותג NXT, מנסור, יתחרה נגד דולף זיגלר.
הומברטו קאריו יתחרה בקרב חוזר מ-24 בפברואר בתוכנית Raw, נגד אנג'ל גרזה, וה-Viking Raiders (אריק ואיבר) יתחרו נגד ה-O.C.
(לוק גאלוס וקארל אנדרסון) בקרב זוגות אשר ייערך במופע המקדים לאירוע.
+ אישיויות אחרות על המסך תפקיד: שם:צוות השידור באנגליתמייקל קולקורי גרייבסביירון סקסטוןצוות השידור בערבית פייסל אלמוסייבג'וד אלדג'אניכרוזמייק רוםשופטיםשון בנטג'ון קוןדריק מוראדי אורנגוצ'אד פטוןמראייןביירון סקסטוןפאנל לפני האירועצ'ארלי קארוסוסקוט סטנפורדדייוויד אוטונגה
המופע המקדים הכיל קרב אחד בודד, ובו ה-Viking Raiders (אריק ואיבר) התחרו נגד ה-O.C.
בסיום, בזמן שאיבר ניסה לבצע על אנדרסון את מהלך המונסולט, האחרון התחמק והכניס את גאלוס לקרב.
ביצעו על איבר את מהלך הסיום המשותף שלהם, ה-Magic Killer, שהספיק להם כדי לנצח בקרב.
האירוע עצמו נפתח בקרב גאונטלט על גביע טוויק.
הקרב החל עם R-טרות' ובובי לאשלי (שלווה לקרב על ידי לאנה) כשני המשתתפים הראשונים.
טרות' הצליח להדיח את לאשלי לאחר הצמדה.
לאחר הדחתו, לאשלי תקף את טרות'.
המשתתף השלישי היה אלוף ארצות הברית, אנדרדה, שהודח גם הוא על ידי טרות' לאחר ששניהם נגחו האחד בשני בו זמנית ולאחר מכן טרות' נחת ישירות על אנדרדה לביצוע ההצמדה לספירת שלוש.
המשתתף הבא בקרב היה אריק רואן.
במהלך הקרב ביניהם, רואן השליך את טרות' אל מדרגות הזירה, שגרמו לכלוב המוסתר והמסתורי של רואן אשר הונח על המדרגות, ליפול.
רואן, שזעם על כך, תקף את טרות' בעזרת מדרגות הזירה, מה שגרם להדחתו כתוצאה מפסילה.
המשתתף החמישי והלפני אחרון היה AJ סטיילס, שהדיח את טרות' לאחר שביצע עליו את מהלך ההכנעה שלו, ה"קאלף קראשר".
המשתתף האחרון בקרב היה אמור להיות ריי מיסטריו.
לעומת זאת, מיסטריו הותקף מאחורי הקלעים על ידי חברי קבוצת ה-O.C.
כתוצאה מכך, סטיילס היה בטוח שהוא המנצח בקרב כתוצאה מפרישה של מיסטריו.
מנגד, השופט הורה על כך שסטיילס ינצח רק במידה שמיסטריו לא יצליח להגיע לזירה בתום ספירת עשר.
בזמן שהשופט ספר, המצלמה הופנתה אל מאחורי הקלעים כשחברי קבוצת ה-O.C.
הותקפו על ידי אנדרטייקר, שערך חזרה מפתיעה והתקדם אל עבר הזירה במטרה להחליף את מיסטריו בקרב.
כשהגיע לזירה, אנדרטייקר ביצע על סטיילס ההמום את מהלך הצ'וקסלאם, ניצח בקרב וזכה בגביע טוויק.
אז, הניו דיי (ביג אי וקופי קינגסטון) הגנו על אליפות הזוגות של סמאקדאון נגד המיז וג'ון מוריסון.
במהלך הקרב, קינגסטון ניסה לבצע על המיז את מהלך ה-Suicide Dive, אך האחרון שנמצא באותו הזמן מחוץ לזירה, התחמק מכך.